**INSTITUT RUĐER BOŠKOVIĆ**

RKP 3041

**OBRAZLOŽENJE POSEBNOG DIJELA FINANCIJSKOG PLANA**

**ZA RAZDOBLJE 2024-2026.**

Zagreb, 11. prosinac 2023.

**Sadržaj**

[**Sažetak djelokruga rada** 2](#_Toc153292971)

[**AKTIVNOST A622150 PROGRAMSKO FINANCIRANJE JAVNIH INSTITUTA** 4](#_Toc153292972)

[**AKTIVNOST A622152 PROGRAMSKO FINANCIRANJE JAVNIH INSTITUTA  - IZ STRUKTURNIH I INVESTICIJSKIH FONDOVA EU** 5](#_Toc153292973)

[**AKTIVNOST A622153 SAMOSTALNA DJELATNOST JAVNIH INSTITUTA - IZ EVIDENCIJSKIH PRIHODA** 7](#_Toc153292974)

[**AKTIVNOST K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO (C6.1.R1-I2)** 9](#_Toc153292975)

[**AKTIVNOST K622144** **OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO** 10](#_Toc153292976)

# **Sažetak djelokruga rada**

Institut Ruđer Bošković (u daljnjem tekstu: IRB) najveći je hrvatski znanstveno-istraživački centar multidisciplinarnog tipa, koji svojom veličinom, znanstvenom produktivnošću, međunarodnom prepoznatljivošću u istraživanju te kvaliteti znanstvenog kadra i istraživačke opreme predstavlja stožernu znanstvenu ustanovu u Republici Hrvatskoj. Osnovna djelatnost IRB-a je provođenje temeljnih istraživanja u području prirodnih znanosti (polja biologije, fizike, geoznanosti i kemije), biomedicine i zdravstva (polja temeljnih medicinskih znanosti, veterinarske medicine i farmacije) te u području tehničkih znanosti (polje elektrotehnike i računarstva).

Navedena temeljna istraživanja financirana su pretežno kroz projekte Hrvatske zaklade za znanost (HrZZ), kao i kroz projekte financirane od Europske unije te drugih međunarodnih organizacija. Iskustva u vođenju i administriranju europskih projekata stjecana su u posljednjih dvadesetak godina sudjelovanjem u Okvirnim programima za istraživanje i tehnologijski razvoj. Na Institutu se trenutno provodi oko 300 kompetitivnih znanstvenih domaćih i međunarodnih projekata, ugovorenih s Hrvatskom zakladom za znanost (HrZZ), programe EU - Obzor 2020, Obzor Europa, strukturne projekte, kao i niz drugih projekata.

Udio prihoda od projekata u prihodima IRB-a kontinuirano se povećava. Posebno treba istaknuti da je u provedbi kapitalni znanstveno-infrastrukturni projekt O-ZIP koji obuhvaća unaprjeđenje i rekonstrukciju postojećih sadržaja IRB-a za istraživanje i razvoj, izgradnju novih sadržaja za istraživanje u ključnim prioritetnim područjima, te nabavu i instalaciju znanstvene opreme potrebne za provedbu aktivnosti istraživanja i razvoja.

Značajan dio aktivnosti IRB provodi i za potrebe tržišta. Financijski udio ovih aktivnosti u prihodu IRB-a varira iz godine u godinu (20-40 ugovorenih projekata godišnje). Svojim istraživačkim kapacitetima, znanjem i izvrsnošću IRB preuzima ulogu ključnog industrijskog i gospodarskog partnera u RH u područjima od nacionalnog interesa. Multidisciplinarnost je jedna od ključnih snaga IRB-a, koja omogućava cjelovita rješenja za široki spektar društveno važnih tema.

Istaknuti istraživači i/ili laboratoriji IRB-a stekli su značajnu međunarodnu prepoznatljivost znanstvenim radom na svjetskoj razini. Pored navedenog, IRB daje prioritet mobilnosti istraživača, pri čemu valja istaknuti činjenicu da je značajno povećan broj ulazne i izlazne mobilnosti. Broj stranih istraživača zaposlenih na znanstvenim radnim mjestima se utrostručio u 2018. godini u odnosu na prethodno razdoblje i taj se trend nastavlja dalje.

Uz navedeno, znanstvenici IRB-a aktivno sudjeluju u izvođenju dodiplomske i poslijediplomske nastave u suradnji s brojnim sveučilištima u RH. IRB je također vodeća znanstvena institucija u RH po broju radova objavljenih u međunarodnim znanstvenim časopisima, posebno u kategoriji najprestižnijih časopisa te se godišnji broj znanstvenih radova znanstvenika IRB-a stabilan je u posljednjih nekoliko godina (i kreće se između 700 i 800), uz čak preko 400 radova godišnje iz područja Q1 predmetne kategorije prema bazi WoSCC (više od jedan po znanstveniku).

Osim značajnih znanstvenih rezultata i brojnih publikacija važno je naglasiti da su provođenjem navedenih projekata jačali i administrativni kapaciteti posebice Odjel za projekte i transfer znanja koji pruža stručnu i tehničku pomoć u pripremi i provedbi administrativno vrlo zahtjevnih projekata, kao i Odjel za investicijsku izgradnju kao nužan preduvjet za provođenje projekata financiranih iz strukturnih fondova. Ured za odnose s javnošću IRB a vrlo je aktivan na popularizaciji znanosti te tradicionalno organizira Otvoreni dan IRB-a i održava intenzivnu komunikaciju s medijima. Uz navedeno, na IRB-u je smještena vrijedna kapitalna oprema koja čini značajan udio ukupne znanstveno-istraživačke opreme u RH.

# **AKTIVNOST A622150 PROGRAMSKO FINANCIRANJE JAVNIH INSTITUTA**

*Zakonske i druge pravne osnove*

Zakon o ustanovama, Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna Republike Hrvatske za 2023. godinu, Zakon o javnoj nabavi, Zakon o plaćama u javnim službama, Zakon o radu, Zakon o porezu na dodanu vrijednost, Pravilnik o proračunskom računovodstvu i računskom planu, Uredbu o nazivima radnih mjesta i koeficijentima složenosti poslova u javnim službama, Pravilnik o financijskom izvještavanju u proračunskom računovodstvu, Temeljni kolektivni ugovor za službenike i namještenike u javnim službama, Kolektivni ugovor za znanost i visoko obrazovanje, te druge zakoni i propisi koji uređuju područje i djelokrug rada IRB‑a, Programski ugovor zaključen s Ministarstvom znanosti i obrazovanja (MZO) za razdoblje od 1. siječnja 2024. do 31. prosinca 2027. godine, Statut Instituta Ruđer Bošković, Strategija razvoja Instituta Ruđer Bošković 2017.-2023., Pravilnik o raspodjeli financijskih sredstava za financiranje znanstvene djelatnosti u 2023. godini, kao i ostali važeći pravilnici IRB-a.

Sredstva se planiraju sukladno limitu od strane nadležne proračunske institucije.

u EUR

|  |  |  |  |  |  |
| --- | --- | --- | --- | --- | --- |
| **Šifra i naziv aktivnosti** | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** |
| A622150 PROGRAMSKO FINANCIRANJE JAVNIH INSTITUTA | 24.788.647 | 27.316.494 | 28.321.961 | 28.318.828 | 28.211.341 |

Programsko financiranje na teret izvora 11 - Opći prihodi i primici. obuhvaća slijedeće komponente:

1. **Osnovna komponenta**

* Plaće i materijalna prava zaposlenih:

Na ovom mjestu planirani su troškovi za one zaposlene kojima se plaću isplaćuje iz Proračuna RH- Troškovi obuhvaćaju plaće za redovan rad, ostali rashodi za zaposlene, doprinosi za obvezno zdravstveno osiguranje, naknade za prijevoz, za rad na terenu i odvojeni život. Ukupan planirani iznos za 2024. iznosi 25.444.367 EUR. U odnosu na prošle godine rashodi su veći zbog porasta osnovice za obračun plaće. Također povećan je broj zaposlenih u odnosu na prethodne godine.

* Materijalni i drugi slični troškovi poslovanja

Ova grupa obuhvaća troškove hladnog pogona (energija, komunalne usluge i dr.), tekuće i investicijsko održavanje znanstvene infrastrukture, troškove sistematskog pregleda, dizertacija i naknadu za invalidnost. Sredstva će u 2024.g. moći ostati unutar planiranih 2.477.594 EUR ako ne dođe do povećanja jediničnih cijena ulaznih troškova, prvenstveno energenata.

1. **Razvojna komponenta (dio iz izvora 11)**

U sklopu dijela razvojne komponenta koje se financira iz izvora 11- Opći prihodi primici, planirani su troškovi organiziranja međunarodnih konferencija, članstva u međunarodnim organizacijama, podizanja energetske učinkovitosti, kao i dio troškova vezanih uz izgradnju, rekonstrukciju, adaptaciju i opremanje objekata (preostali dio se planira iz izvora 581). Ukupno je planirano troškova u visini 312.500 EUR.

1. **Izvedbena komponenta (dio iz izvora 11)**

Dio izvedbene komponente na teret izvora 11 obuhvaća troškove pretplate na znanstvene časopise i popularizaciju znanosti u ukupnom iznosu od 87.500 EUR.

# **AKTIVNOST A622152 PROGRAMSKO FINANCIRANJE JAVNIH INSTITUTA  - IZ STRUKTURNIH I INVESTICIJSKIH FONDOVA EU**

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna Republike Hrvatske za 2023. godinu, Zakon o javnoj nabavi, Zakon o radu, Zakon o porezu na dodanu vrijednost, Statut Instituta Ruđer Bošković, Strategija razvoja Instituta Ruđer Bošković 2017.-2023., Programski ugovor zaključen s MZO za razdoblje od 1. siječnja 2024. do 31. prosinca 2027. godine i drugi važeći pravilnici IRB‑a.

Sredstva se planiraju sukladno limitu od strane nadležne proračunske institucije.

u EUR

|  |  |  |  |  |  |
| --- | --- | --- | --- | --- | --- |
| **Šifra i naziv aktivnosti** | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** |
| A622152 PROGRAMSKO FINANCIRANJE JAVNIH INSTITUTA IZ STRUKTURNIH I INVESTICIJSKIH FONDOVA EU | 7.085.960 | 34.203.686 | 37.620.448 | 23.247.026 | 19.549.831 |

Ova aktivnost financira se na teret slijedećih izvora: 12 - Sredstva učešća za pomoći, 563 - Europski fond za regionalni razvoj (EFRR) i izvora 581 - Mehanizam za oporavak i otpornost, obuhvaća slijedeće komponente:

1. **Podaktivnost OP Konkurentnost i kohezija 2014.-2020. (izvori 12 i 563)**

Ova podaktivnost uključuje projekte financirane iz izvora 12 Sredstva učešća za pomoći i 563 EFRR.

Iz izvora 12 za 2024. g. planirani su rashodi za projekte u ukupnom iznosu od 5.267.838 EUR. Za isto razdoblje iz izvora 563 planirani su rashodi u iznosu od 30.024.685 EUR. Najveća se stavka odnosi na projekt O-ZIP u sklopu kojega se planiraju rashodi za izgradnju i obnovu građevinskih objekata, za laboratorijsku opremu, te za usluge nadzora i upravljanja projektom. Planirani rashodi su značajno veći u odnosu na ostvarene rashode u 2022.g. s obzirom da je u toj godini tek krenula realizacija projekta O-ZIP i to samo nabava znanstvene opreme i građevinski radovi na lokacija Martinska u blizini Šibenika. U 2023.g. projekt O-ZIP je krenuo i u Zagrebu, ali ne od početka godine. Tako da će 2024. biti prva godina u kojoj će u cijelosti biti rashodi za taj projekt, a koji će se nastaviti i u razdoblju 2025-2026.

1. **Programsko financiranje – dio na teret izvora 581 Mehanizam za oporavak i otpornost**:

Programsko financiranje na teret izvora 581 obuhvaća slijedeće komponente:

1. Razvojna komponenta (dio iz izvora 581), u sklopu koje se planiraju slijedeće grupe troškova:

* Podrška povratnicima
* Edukacija za jačanja potencijala stručnih službi
* Unapređenje znanstvene opremljenosti
* Izgradnje, rekonstrukcije, adaptacije i opremanja objekata (dio koji se ne pokriva iz izvora 11)
* Projekti primijenjenog istraživanja
* Aktivnosti transfera znanja
* Održavanje kapitalne opreme
* Projekti od javnog interesa
* Podrška razvoju i održavanju CroRIS
* Uvođenje digitalnih oblika poslovanja

Ukupno je planirano troškova u visini 1.126.628 EUR.

1. Izvedbena komponenta (dio iz izvora 581), obuhvaća slijedeće grupe planiranih troškova:

* Izrada ili nadogradnja prijedloga projekta (I-nacionalni)
* Poticanje publiciranja u prestižnim časopisima
* Izrada ili nadogradnja prijedloga projekta (II-međunarodni)
* Mobilnost istraživača
* Podrška za postdoktorsko usavršavanje
* Edukacija za jačanja potencijala mladih znanstvenika
* Poticanje otvorene znanosti
* Izrada ili nadogradnja prijedloga projekta (III-interdisciplinarni)
* Poticajni projekti za najbolji znanstveni rad znanstvenika
* Poticajni projekti zavoda za doprinos pokazateljima

Ukupno je planirano troškova u visini 1.201.297 EUR.

# **AKTIVNOST A622153 SAMOSTALNA DJELATNOST JAVNIH INSTITUTA - IZ EVIDENCIJSKIH PRIHODA**

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna Republike Hrvatske za 2023. godinu, Zakon o javnoj nabavi, Zakon o porezu na dodanu vrijednost, te druge zakone i propise koji uređuju područje i djelokrug rada IRB a, a dodatno Strategiju pametne specijalizacije Republike Hrvatske za razdoblje od 2016. do 2020. godine, Strategiju obrazovanja, znanosti i tehnologije, Strateški plan Ministarstva znanosti i obrazovanja za razdoblje 2020.-2022. te Statut Instituta Ruđer Bošković, Strategiju razvoja Instituta Ruđer Bošković 2017.-2023., Programski ugovor zaključen s MZO za razdoblje od 1. siječnja 2024. do 31. prosinca 2027. godine i drugi važeći pravilnici IRB a. Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., EUROPA 2020. - Europska strategija za pametan, održiv i uključiv rast; Nacionalnu razvojnu strategiju RH do 2030. godine; Strategiju poticanja inovacija Republike Hrvatske 2014.-2020.

Sredstva se planiraju sukladno limitu od strane nadležne proračunske institucije.

u EUR

|  |  |  |  |  |  |
| --- | --- | --- | --- | --- | --- |
| **Šifra i naziv aktivnosti** | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** |
| AKTIVNOST A622153 SAMOSTALNA DJELATNOST JAVNIH INSTITUTA – IZ EVIDENCIJSKIH PRIHODA | 13.652.588 | 8.528.867 | 8.105.529 | 6.103.704 | 3.924.453 |

Ova aktivnost financira se na teret slijedećih izvora: 31 - Vlastiti prihodi, 51 - Pomoći EU, 52 - Ostale pomoći i 61 - Donacije.

1. **Podaktivnost Vlastiti prihodi (izvor 31)**

Vlastiti prihodi - izvor 31, odnose se na troškove financirane iz komercijalnih projekata te je za 2024. godinu planirano 2.211.261 EUR.

Veći poslovi za 2024. godinu planirani su primjerice s partnerima Hrvatske vode, Nuklearna elektrana krško, INA i dr.

1. **Podaktivnost EU pomoći (izvor 51)**

Ovdje su planirani projekti iz izvora 51 i to na sljedećim grupama:

1. Projekti iz programa Obzor 2020

U 2024. planirani su rashodi za 9 projekata u ukupnom iznosu od 752.203 EUR. Rashodi su manji nego prethodnih godina s obzirom da su projekti pred završetkom, kao i cijeli program.

1. Projekti iz programa Obzor Europa

Planirani rashodi u 2024.g. iznose 1.037.595 EUR i odnose se na 15 projekata. S obzirom da se radi o novom programu koji zamjenjuju dosadašnji program Obzor 2020, rashodi su značajno veći.

1. Ostale EU pomoći

U sklopu ostalim EU pomoći planiran je rashod na projektu Europske organizacija za molekularnu biologiju (EMBO) u iznosu od 50.000 EUR.

1. **Podaktivnost Ostale pomoći (izvor 52)**

U sklopu podaktivnosti Ostale pomoći planirani su projekti iz izvora 52 i to na sljedećim grupama:

1. Projekti HrZZ

Financiraju se iz proračunskih izvora i planirani iznos za 2024.g. je 2.738.962 EUR, a sukladno dobivenoj obavijesti od HrZZa. Zbog tog limita iznosi su manji nego u prethodnim godinama. Također u ovoj grupi planirani su i troškovi plaća asistenata zaposlenih u okviru projekata iz programa HrZZ „Projekt razvoja karijera mladih istraživača - izobrazba novih doktora znanosti“, kojima se najbolji studenti zapošljavaju na izradi doktorata. IRB je bio vrlo uspješan u ugovaranju ovih projekta, a planira se nastaviti s prijavama na sve buduće pozive.

1. Bilateralni projekti

Projekti su planirani troškovi temeljeni na višegodišnjem prosjeku iznose 63.447 EUR za 2024. godinu.

1. Projekti Međunarodne agencije za atomsku energiju (IAEA)

Planirani su troškovi za 5 projekata u iznosu od 21.957 EUR za 2023. godinu.

1. Projekti gdje je IRB partner proračunskim institucijama

Ova grupa projekata obuhvaća strukturne projekte gdje je IRB partner proračunskim institucijama. Temeljem uputa MZO-a ovdje su planirani samo oni projekti za koje smo dobili obavijest o planiranom prijenosu od strane nositelja projekata. Radi se o 4 projekta za koje su u 2024. planirani rashodi u iznosu od 1.155.056 EUR.

1. **Podaktivnost donacije (izvor 61)**

Ukupni planirani rashodi za donacije (izvor 61) za 2024. iznose 75.408 EUR. Oni obuhvaćaju donacije domaćih trgovačkih društava i ostalih organizacija koje nisu dio Proračuna RH u iznosu od 62.725 EUR, te inozemne donacije u iznosu od 12.683 EUR. Iznosi su temeljeni na višegodišnjem prosjeku rashoda.

# **AKTIVNOST K622139 OBNOVA ZGRADA OŠTEĆENIH U POTRESU S ENERGETSKOM OBNOVOM - NPOO (C6.1.R1-I2)**

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna Republike Hrvatske za 2023. godinu, Zakon o javnoj nabavi, Zakon o porezu na dodanu vrijednost, te druge zakone i propise koji uređuju područje i djelokrug rada IRB a, a dodatno Strategiju pametne specijalizacije Republike Hrvatske za razdoblje od 2016. do 2020. godine, Strategiju obrazovanja, znanosti i tehnologije, Strateški plan Ministarstva znanosti i obrazovanja za razdoblje 2020.-2022. te Statut Instituta Ruđer Bošković, Strategiju razvoja Instituta Ruđer Bošković 2017.-2023., Programski ugovor zaključen s MZO za razdoblje od 1. siječnja 2024. do 31. prosinca 2027. godine i drugi važeći pravilnici IRB a. Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., EUROPA 2020. - Europska strategija za pametan, održiv i uključiv rast; Nacionalnu razvojnu strategiju RH do 2030. godine; Strategiju poticanja inovacija Republike Hrvatske 2014.-2020.

Sredstva se planiraju sukladno limitu od strane nadležne proračunske institucije.

u EUR

|  |  |  |  |  |  |
| --- | --- | --- | --- | --- | --- |
| **Šifra i naziv aktivnosti** | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** |
| AKTIVNOST A622153 SAMOSTALNA DJELATNOST JAVNIH INSTITUTA – IZ EVIDENCIJSKIH PRIHODA | 650.633 | 224.202 | 388.321 | 485.401 | 97.080 |

S obzirom da je IRB pretrpio znatnu štetu u potresu 22. ožujka 2020. godine, javio se na natječaj MZO objavljen 28. siječnja 2021. godine - Poziv na dodjelu bespovratnih sredstava „Obnova infrastrukture i opreme u području obrazovanja oštećene potresom”. U sklopu ove aktivnost obnova se financira iz izvora 11 Opći prihodi i primici.

U 2024. godini planirani su projekti:

**FSEU.2022.MZO.083 -** Projekt cjelovite obnove infrastrukture oštećene u potresu na Institutu Ruđer Bošković (Društveni Dom)

**FSEU.2022.MZO.086** - Projekt cjelovite obnove infrastrukture oštećene u potresu na Institutu Ruđer Bošković (Radionica II).

Sredstva za 2024. u ukupnom iznosu od 388.321 EUR, biti će korištena za izvedbu radova sanacije, te upravljanje projektom i administraciju.

# **AKTIVNOST K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO**

*Zakonske i druge pravne osnove*

Zakon o znanstvenoj djelatnosti i visokom obrazovanju, Zakon o proračunu, Zakon o izvršavanju Državnog proračuna Republike Hrvatske za 2023. godinu, Zakon o javnoj nabavi, Zakon o porezu na dodanu vrijednost, te druge zakone i propise koji uređuju područje i djelokrug rada IRB a, a dodatno Strategiju pametne specijalizacije Republike Hrvatske za razdoblje od 2016. do 2020. godine, Strategiju obrazovanja, znanosti i tehnologije, Strateški plan Ministarstva znanosti i obrazovanja za razdoblje 2020.-2022. te Statut Instituta Ruđer Bošković, Strategiju razvoja Instituta Ruđer Bošković 2017.-2023., Programski ugovor zaključen s MZO za razdoblje od 1. siječnja 2024. do 31. prosinca 2027. godine i drugi važeći pravilnici IRB a. Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., EUROPA 2020. - Europska strategija za pametan, održiv i uključiv rast; Nacionalnu razvojnu strategiju RH do 2030. godine; Strategiju poticanja inovacija Republike Hrvatske 2014.-2020.

Sredstva se planiraju sukladno limitu od strane nadležne proračunske institucije.

u EUR

|  |  |  |  |  |  |
| --- | --- | --- | --- | --- | --- |
| **Šifra i naziv aktivnosti** | **Izvršenje 2022.** | **Plan 2023.** | **Plan 2024.** | **Plan 2025.** | **Plan 2026.** |
| AKTIVNOST K622144 OBNOVA INFRASTRUKTURE U PODRUČJU OBRAZOVANJA OŠTEĆENE POTRESOM FSEU.2022.MZO |  | 2.658 | 312.809 | 345.334 | 317.225 |

Sredstva koja su proteklih godina bila izvršavana iz izvora 576 Fond solidarnosti Europske unije, zamijenio je izvor 815 Namjenski primitak – NPOO.

Sredstva za 2024. u ukupnom iznosu od 312.809 EUR, biti će korištena za izvedbu radova sanacije, te upravljanje projektom i administraciju.